b'\n_START_ARTICLE_\nRefleksoloogia\n_START_PARAGRAPH_\nRefleksoloogia ehk tsooniteraapia on akupunktuuriga sarnanev alternatiivmeditsiini praktika, kus jalatalla, peopesa v\xc3\xb5i k\xc3\xb5rvalesta teatud punkte survega m\xc3\xb5jutades p\xc3\xbc\xc3\xbctakse parandada patsiendi tervist ja enesetunnet. Toimemehhanismi \xc3\xbchtne seletus puudub. \xc3\x9cldiselt v\xc3\xa4idavad refleksoloogid, et jalatallal on n\xc3\xa4rvil\xc3\xb5pmed, mis on mingil viisil vastavuses ja seoses keha erinevate elundite, elundis\xc3\xbcsteemide ja tsoonidega. Seose iseloomu kohta puudub seletus. Mitmed refleksoloogid v\xc3\xa4idavad, et nad "tasakaalustavad keha energiaid v\xc3\xb5i avavad energiakanaleid, et k\xc3\xa4ivituksid selle iseparanemismehhanismid" vms. Refleksoloogia toimet on v\xc3\xa4ga v\xc3\xa4he teaduslikult uuritud. Seda on nimetatud ka pseudoteaduseks.'